Шинэ Гэрээ Судлалын Суурь - Модуль Найм - “Үйл явдал” номын гол сэдвүүд

Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Танд юу нь хамгийн их таалагдсан бэ? Танд асууж тодруулах зүйл гарсан уу?
2. Өнөө цагт Ариун Сүнс хүний амьдралыг хэрхэн өөрчилж, дэлхий даяар сайн мэдээг тараах хүчийг өгдөг вэ? Ариун Сүнс танд хүч өгч байгааг та хэрхэн мэдэрдэг вэ?
3. Үл мэдэх хэлээр ярих авъяас гэж юу вэ? Ертөнцийн Эзэн ямар зорилгоор энэ авъяасыг өгсөн бэ?
4. Та үзэл бодлоо хуваалцана уу? Үйл явдал номын 2, 8, 10 болон 19-р бүлэгт гардаг үйл явдлууд өнөөдрийн итгэгчдийн даган дуурайх үлгэр жишээ мөн үү? Та үзэл бодлоо батална уу
5. Өнөөдрийн итгэгчид амьдралдаа Ариун Сүнсний үйлчлэлийг ямар байдлаар хүлээн авч хэвших нь зүйтэй вэ?
6. Төлөөлөгчид (элч нар) өнөөгийн сүм чуулганд хэрхэн барилгын суурь мэт үйлчлэл үзүүлсээр байдаг вэ? Анхны үеийн төлөөлөгчидтэй энэ зэрэгцэх эрх мэдэл бүхий төлөөлөгч яагаад дахин төрөх боломжгүй вэ? Үүнийг ойлгох яагаад чухал вэ?
7. Ертөнцийн Эзэнд таалагдан амьдарч, бусдад Сайнмэдээг гэрчлэхийн тулд бидэнд яагаад Ариун Сүнсний хүч чадал зайлшгүй хэрэгтэй вэ?
8. Сайнмэдээний гэрч байх ямар стратеги та хэрэглэдэг вэ? Сайнмэдээний сайн гэрч байхын тулд юугаа сайжруулах хэрэгтэй гэж та боддог вэ?
9. Ертөнцийн Эзэний хаанлалыг тэлэх даалгавараа танай сүм хэрхэн хэрэгжүүлж байгаа вэ? Уг даалгаврыг илүү сайн хэрэгжүүлэхийн тулд танай сүм чуулган юуг сайжруулах хэрэгтэй гэж та бодож байна. Ийнхүү Ертөнцийн Эзэний хаанчлалыг тэлэх сүмийнхээ ажилд та өөрөө ямар нэмэр оруулж чадах вэ?
10. Та итгэлээсээ болж ямар нэгэн бэрхшээлтэй тулгарч байсан уу? Ямар бэрхшээлтэй тулгарч хэрхэн даван туулсан тухайгаа хуваалцана уу?

**ДҮГНЭЛТ**: Эзэний мөнхийн хаанчлал энэ дэлхийд байгуулагдаж эхлэх үед Ертөнцийн Эзэний хүмүүсийн амьдралд гарах агуу өөрчлөлтийг эхлүүлэх гэж Ертөнцийн Эзэн Ариун Сүнсээ өгсөн. Ийнхүү Ертөнцийн Эзэний хүмүүс Түүний Ариун Сүнсийг хүлээн авахдаа Түүний Үнэнг тунхаглаж, Түүний өгсөн авъяас билгээр бусдад үйлчлэх ер бусын хүч чадлыг авдаг. Хэдийгээр бид Ариун Сүнсийг хүлээж авах үйл явц төлөөлөгч нарынх шиг *анхаарал татахуйц* байдаггүй ч яг ижил *хүчирхэг* үйл явдал юм. Хаанчлалаа тэлэх Ертөцнийн Эзэний хүч чадал нь тэр үед байсантай л адил агуу нөлөөтэй гэсэн үг.

**Кэйс судлал**:Нансаа Христ итгэгч гэр бүлд өссөн бөгөөд итгэл нь тогтсол өссөөр иржээ. Түүний гэрчлэл хүнд гайхуулахуйц ховор биш байсан учир тэрээр заримдаа өөрийгөө Ертөнцийн Эзэний хаанчлалд онцгой зүйл хийх хүн мөн эсэхэд эргэлздэг байв. Тэр өөрийн байнга сонсдог олны танил сургаал номлогч болон унших дуртай алдартай зохиолч нар шиг нэр алдартай байсангүй. Гэвч итгэлээр өсөж, төлөвшихийн хэрээр тэрээр өөрийн үгээр бусад итгэгч болон үл итгэгч хүмүүсийг үл ялган ерөөж тэднийг урамшуулах үйлчлэлээ маш үр нөлөөтэй хэрэгжүүлж байв. Тэр хэзээ ч алдар нэртэй болоогүй. Гэвч түүнийг 90 наслаад Эзэн өөд явах үед олон хүмүүс түүний оршуулах ёслолд ирж түүнийг хэрхэн өөрсдийнх нь амьдралд нөлөөлсөн тухай гэрчлэлээ хуваалцсан билээ. Хэдийгээр тэр эмэгтэй олны танил болоогүй ч хаанчлалыг тэлэхэд үр дүнтэй оролцсон нь Ариун Сүнсний түүний амьдралд хийсэн хүч чадал юм.

**Тунгаан бодох асуултууд**:

* 1. Ариун Сүнсний хүч чадлын тухай бодоход таны санаанд ямар дүр зураг буудаг вэ? Таны бодлоор ихэнхи Христэд итгэгчид Ариун Сүнсний хүч чадал амьдрал дээр хэрхэн хэрэгждэг гэж боддог вэ?
	2. Таны таньдаг хүмүүс дунд Нансаа шиг хүн байдаг уу Тэр хүний тухай суралцах бүлгийн нөхөддөө хуваалцна уу?
	3. Олны танил биш итгэгчид олны танил итгэгчдтэй нэгэн адил үр нөлөөтэй байх боломжтой юу? Яагаад
	4. Суралцах бүлэгтээ дараах зүйлийг тухай ярилцаарай! Усан галаваас өмнө муу нэгэн болон түүний муу сүнснүүд бүх дэлхийг захирч байсан. Ноахаас бусад бүх хүний бодол санаа, үйл хөдлөл цаг үргэлж муу муухайгаар дүүрэн байсан Хожим нь Ертөнцийн Эзэн өөрийн ард түмэн болох Израилчуудыг сонгон авч муу нэгний захиргаанд буй энэ дэлхийд гэрэл болгохыг хүсжээ. Харин өнөөдөр Ариун Сүнс Ертөнцийн Эзэний хүмүүсийн дотор бууж ирсэн тул Түүний хаанчлал дэлхий даяар тэлж байна. Муу нэгэн одоо ч гэсэн тодорхой хэмжээнд хүчтэй хэвээрээ байгаа боловч тамын үүд ч Христийн сүмийг дийлэхгүй.
	5. Ариун Сүнс үгүй бол хүмүүс сайн хүн байж бусдыг хайрлаж, хаанчлалыг тэлэх гэж хоосон дүр эсгэхээс хэтрэхгүй байх байв.
	6. Та өөрийн амьдралдаа Ариун Сүнсний хүч чадал, оршихуйг авахын төлөө хэр их залбирдаг вэ? Яагаад тэгж залбирдагаа тайлбарлана уу?
	7. Ариун Сүнс таны амьдралд ямар өөрчлөлт авчирсан бэ? Жишээ хуваалцана уу?
1. **Үйлчлэлийн даалгавар** :
	1. Ариун Сүнс өөрсдийнх нь амьдралд ямар өөрчлөлт авчирсан тухай Христэд итгэгч таван хүнээс асууж лавла. Тэдний хариултыг нэгтгэн дүгнэн богино эссэ болгон бич. (нэрсийг нь дурдах хэрэггүй.) Энэ эссэндээ тулгуурлан өөрийнхөө амьдрал дах Ариун Сүнсий хүч нөлөөний тухай бод.
	2. Луух 11:13-г унш. Өөрийн амьдралдаа Ариун Сүнсний хүч нөлөөг илүү их байхыг хүсэн гуйж залбирахыг хэвшил болгохыг зорь.